MEDDELELSE FRA KOMMISSIONEN TIL RÅDET Finansielle oplysninger om Den Europæiske Udviklingsfond /* COM/2013/0346 final */





MEDDELELSE FRA KOMMISSIONEN TIL RÅDET Finansielle oplysninger om Den Europæiske Udviklingsfond 1. Indledning I overensstemmelse med artikel 7, stk. 3, i den interne aftale[1] og artikel 57, stk. 3 og 4, i finansforordningen for den 10. EUF[2], forelægger Kommissionen i dette dokument sine skøn over de forventede forpligtelser, betalinger og bidrag for årene 2013 og 2014 under hensyntagen til overslagene fra Den Europæiske Investeringsbank ("EIB") vedrørende investeringsfaciliteten. Dette dokument omhandler den finansielle gennemførelse af de europæiske udviklingsfonde ("EUF") (den 8. til den 10.) for 2012 og prognoserne for gennemførelsen for 2013-2014. Medlemsstaterne betaler deres bidrag til de instrumenter under den 9. og 10. EUF, som EIB forvalter (investeringsfaciliteten og rentegodtgørelser), direkte til EIB. For andre instrumenter, herunder også de tidligere instrumenter, der forvaltes af EIB (risikovillig kapital og rentegodtgørelser), betales bidragene til Kommissionen. 2. Indledning Kommissionen og EIB har ajourført deres prognoser over forpligtelser og betalinger for de enkelte AVS[3]- og OLT[4]-lande for 2013 og 2014. Specielt prognoserne over betalingerne er blevet udarbejdet med henblik på at hjælpe medlemsstaterne til så nøjagtigt som muligt at vurdere de beløb, de skal afsætte i deres nationale budgetter, og samtidig sikre, at der er tilstrækkelige finansielle ressourcer til rådighed for EUF, således at problemer med manglende likviditet kan undgås. I overensstemmelse med artikel 7 i den interne aftale om den 10. EUF[5] og artikel 57, stk. 5, i finansforordningen[6] vil skønnene i dette dokument blive revideret i meddelelsen i oktober 2013. Nedenstående graf viser den generelle tendens i udviklingen i forpligtelser og betalinger, herunder den forventede udvikling i perioden 2013-2014 (Kommissionens og EIB's). Bruttoforpligtelser og -betalinger: udvikling i perioden 1999-2014 (mio. EUR)[7] Gennemførelsen af de europæiske udviklingsfonde per 31. december 2012 (forpligtelser, betalinger og finansiel situation) Bilag 1, 2 og 3 viser henholdsvis de faktiske forpligtelser, betalinger og den finansielle situation, der blev registreret i 2012, sammenholdt med de prognoser, der blev lavet i oktober 2012[8]. 3. Finansielle prognoser for 2013 og 2014 Følgende tabel viser en ajourføring baseret på vores seneste prognoser. 4. Prognose over finansiel gennemførelse for 2013 og 2014 De ajourførte prognoser er vist i bilag 1, 2 og 3. De ajourførte prognoser for 2013 bekræfter de likviditetsbehov og medlemsstatsbidrag til EUF for 2013, som Rådet traf afgørelse om i oktober 2012[9], de beløber sig til 3 100 mio. EUR for Kommissionen og 250 mio. EUR for EIB (se nærmere oplysninger om fordelingen af bidragsanmodningerne for 2013 i bilag 4). Vi forudser, at loftet for medlemsstaternes bidrag i 2014 vil beløbe sig til 2 950 mio. EUR for Kommissionen og til 360 mio. EUR for EIB. Det må understreges, at disse tal udgør en foreløbig prognose og skal behandles med forbehold. Kommissionen og EIB vil udarbejde mere pålidelige prognoser efter sommeren. De vil blive fremlagt i oktobermeddelelsen. [1] Intern aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse (EUT L 247 af 9.9.2006, s. 32). [2] Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond. [3] Stater i Afrika, Vestindien og Stillehavet. [4] Oversøiske lande og territorier. [5] EUT L 247 af 9.9.2006, s. 32. [6] Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond. [7] Skønnede beløb for 2013 og 2014. [8] KOM(2012) 610 final. [9] Rådets afgørelse af 19. november 2012 (dok. nr. 15526/12).